‘ટાઈમ્સ નાઉ’ ચેનલને આપેલી મુલાકાતમાં વડા પ્રધાન મોદીએ ભારપૂર્વક કહ્યું કે, ‘કોંગ્રેસ-મુક્ત ભારત’નું મારું જે સૂત્ર છે, એનો અર્થ ચૂંટણીમાં કોંગ્રેસ પાર્ટીનો સફાયો નથી. કોંગ્રેસ પાર્ટી તો આપણા દેશના રાજકારણનો મુખ્ય સ્તંભ રહી છે. દેશના તમામ પક્ષોમાં સંસ્કાર-સંસ્કૃતિના સિંચનમાં એનો જ પ્રભાવ રહ્યો છે. કોંગ્રેસ-મુક્ત ભારતનો મતલબ કોંગ્રેસની સંસ્કૃતિથી ભારતને મુક્ત કરાવવાનો છે.